open-index/open-wikipedia-markdown huggingface dataset:
Rockmusi

**Rockmusi** (amtle: **Rockmusik**) san alle Musikrichtunga, de wo si ausm "Rock 'n' Roll" aus de 1950a Joar entwicklt hom. Dea Ausdruck *Rock 'n Roll* hod se um 1955 in Amerika rum buid, fiar a Musi, de wo zeascht nua Rhythm & Blues gmoant hod, spata a Mischung aus Blues, Country & Western-Musi und Balladn vo de Weißn (manche Biacha nennans a "Schnuizn"). Rock 'n Roll is aba nua a Tei vo da Rockmusi, a wenns den Nam dafia prägt hod.

Dea Nam Rock 'n Roll bedeit ebbs wia *schaukln und drahn*, wos so ziemle de Bewegungan beim Danzn vom Rock 'n Roll wiedagibt.

## Besetzung vo aner Rockkappejn

In a typischn Rockkappejn san a Sänga und/oda a Sängrin, a Gitarrist oda mehrere, a Bassist und a Schlogzeiger. Manchmoi is a no a Klovier oda a Keyboard dobai.

## Oatn vo Rock

In da Rockmusik gibts vui Unterkategorien, zum Beispui:

* Alternative
* Alternative Rock
* Crossover
* Grunge
* Hard Rock
* J-Rock
* Metal 
* Oipnrock
* Punk
* Stoana Rock

## Bekonnte Rockmusiker

Zu de wichtigstn Rockkappejn/Rockkinstler ghern

* AC/DC
* De Animals
* De Beatles
* Böhse Onkelz
* Bon Jovi
* Carlos Santana
* Die Ärzte
* Die Toten Hosen
* Disturbed
* Eric Burdon
* Guns N' Roses
* Iron Maiden
* Jimi Hendrix
* Kiss
* Korn
* Led Zeppelin
* Limp Bizkit
* Linkin Park
* Metallica
* Nirvana (Band)
* Paramore
* Pink Floyd
* De Ramones
* Red Hot Chili Peppers
* De Rolling Stones
* De Scorpions
* Slipknot
* U2

### Boarischsprochige Rockmusi / "Oipnrock"

* Alkbottle
* Bavarian Electro Gang
* Biermöslblosn
* Drahdiwaberl
* EAV
* Fredl Fesl
* Georg Danzer
* Gerd Steinbäcker
* Gsindl
* Haindling
* Hubert von Goisern
* Konstantin Wecker
* Ludwig Hirsch
* Peter Cornelius
* Rainhard Fendrich
* Ringsgwandl
* Spider Murphy Gang
* STS
* Weißwurscht Massaker
* Wilfried
* Willy Astor
* Willy Michl
* Wolfgang Ambros

## Bekonnte Rockliada

* AC/DC - Highway to Hell (*Londstroß'n zur Höih*)
* Bob Dylan - The Times They Are A-Changin' (*De Zeitn tand se vaändan*)
* Bon Jovi - It's my life (*des is mei Leem*)
* Bruce Springsteen - Born in the U.S.A. (*g'born in de USA*)
* Bryan Adams - Summer of '69 (*Da Summa vo '69*)
* Deep Purple - Smoke on the Water (*Rauch aufm Wossa*)
* Die Toten Hosen - Alles aus Liebe (*Nur zwegs de Weiba*)
* Guns N' Roses - November Rain (*Novemba Reeng*)
* Jimi Hendrix - All along the Watchtower (*Um den gonzn Wochtuam*)
* Led Zeppelin - Stairway to Heaven (*Drepp'n zum Himmeh*)
* Lynyrd Skynyrd - Sweet Home Alabama (*Schees Hoam Alabama*)
* Metallica - One (*Oana*)
* Nirvana - Smells like teen spirit (*do stinkts noch Hoibstarkn-Geist*)
* Pink Floyd - Wish you were here (*I wünsch ma dassd do waarst*)
* Rolling Stones - I Can't Get No Satisfaction (*I kriag koa B'friedigung ned*)
* Scorpions - Wind of Change (*Wind da Vaändarung*)
* Steppenwolf - Born to be wild (*auf'd Weid kemma zum wuid sei*)
Zugspitz

Da **Zugspitz** (dt.: **Zugspitze**) is mid  da hechste Beag vo Bayern und vo Deitschland.
Se kheat zum Wedastoagebiag in de Neadlichn Koichoipn und is Grenzbeag zwischn Bayern und Östareich. An Nam hod da Zugspitz duach de vuin Laanstrich an de Steiheng vom Noad-Fuaß.

## Log und Umgebung

Da Zugspitz is der Hauptgipfe vom **Zugspitzmassiv**, zu dem aa de ibrign, as Zugspitzplatt umrahmaden Gipfen (Schnääfernakopf, Wedaspitzn) bis hi zum *Gatterl* () zejt wern. Am Zugspitzmassiv treffan da Wedastoa-Hauptkamm (Grenz zwischn Östareich und Deitschland), da Blassenkamm und da Waxnstoakamm zamm. Im Massiv san zwoa vo de drei boarischn Ferner, da Schnääferner und da Hejnzoiferner.

## Gschicht

Da Leitnant Josef Naus is midm Messghuifn Maier und am Beagfiara Joh. Georg Deutschl am 27. August 1820 ois easchta namentli bekannta Beagsteiga afm Zugspitz gwen. Am 19. Juli 1900 is a Observatorium am Gipfe eigweiht worn. De Bayerische Zugspitzboh, a mätaspuarige Zahnradboh, is in de Joar 1928–1930 baut worn, spada san no andare Bohna dazuakema.

## Galerie


Zugspitze Airview 01.jpg|Aus da Luft
Zugspitze von Munde HQ.jpg|Zugspitzplatt und Zugspitz vo da Hoachn Munde


## Im Netz

* Homepage vo da Bayerischen Zugspitzbahn
* Homepage vo da Tiroler Zugspitzbahn
* Jubiläumsgrat Zugspitz
* Jubiläumsgrat auf de Zugspitz
* Zugspitz bei Steinmandl.de

## Literatua

* Hiebeler, Toni: *Zugspitze – Von der Erstbesteigung bis heute*; Mosaik Verlag, Minga; 1979; ISBN 3-570-00651-4
* Schott, Heinrich: *Die Zugspitze. Gipfel der Technik, Triumphe und Tragödien.*; Süddt. Verlag, München; 1987; ISBN 3-7991-6338-7
* Dauer, Tom: *Die Zugspitze: Menschen – Massen – Mythen.* Bruckmann Verlag, München, 2000; nur noch antiquarisch erhältlich, aktualisierte Neuauflage Frühjahr 2007
* Wehrle, Charly: *Das Reintal – Der alte Weg zur Zugspitze*; Panico Alpinverlag, Köngen (Deutschland); 2002; ISBN 3-936740-01-1
* Ulrich Doenike: *Auf die Zugspitze. Ein Berg wird bezwungen.* In: P.M. History 02/2004
* Brunner, Kurt und Horst, Thomas: "Eine Karte des Zugspitzgebiets (18. Jh.) um die Wirrniss von der Erstbesteigung"; Cartographica Helvetica, Heft 35. 2007

## Beleg
Judenburg

**Judenburg** oda **Judnbuag**  is ane von 17 Bezirkshauptstädte in da Steiamork, nämli vom Bezirk Judenburg. Es liegt in da oft gnauntn Krisenregion westliche Obasteiamork, genaua im Eichföd, wos a relativ großes Toi is.

## Gschicht

Irgendwaun so ums Joar 1074 hot so ana a Urkundn ausgstöt, wo a Ort naumens "Judinburch" gnaunt wead. Jetzt kunnt ma manen, durt haum vui vü Judn gwohnt, wie gsogt: kunnt ma manen, wal eigentli hots do nur an so an Typn gebm, der irgendwie mit Judin ghaßn hot. Jedenfois die Stod is gwochsn und hot 1224 die Stodrechte erhoitn. So is Judnburg a bedeitendes übareggionales Haudelszentrum woan, und unta aundan hots a vü Haundel mit die Venezia geben, wos ma a am Stodbüd va Judnburg recht guat segn kaun, wal da Stodurm (mittlaweile mit an Planetarium ausgstottet) is typisch italienisch.

Da Stodurm ist übrigens a es Wohrzeichn von Judenburg und is bereits im 15. Joarhundat als Glocknturm fia die danebrige Kirchn baut wurn. Irgendwaun hot man daun aba als Wochturm vawendat, wal vo obn oba siegt ma die gaunze Stod und somit a a Feia, wauns irgendwo zum brennan aufaungan tat, wos im 19. Joarhundat efta passiert. Bledaweis hot daun eben so a Feia de gaunze Stod und a den Turm niedabrennt, aba ma hotn daun recht schein wieder aufbaut, und seit 2006 hot a wie scho gsogt sogor a Planetarium.

Im Zweitn Wötkriag hots zwor a poor Diskussionen üba den Naumen vo der Stod gebn, wal jo Judn doch net so beliebt worn zu der Zeit, aba irgendwaun haums daun beschlossn, dass a Kriag net die richtige Zeit is, üba sowos zum nochdenkn.

Nochn Kriag is da Stod zeascht amoi eh recht guat gaungen, aba seit dei Ochtzga gehts hoit a in Judnburg bergob, durch des, dass da Wirtschoft net gor guat gaungen is und vü Firman obzogn san, san a die Leit mitgaungen, und daher stirbt die Stod - schein laungsaum, aba sicher - aus, net zletzt deswegn, wal jo bei Fohnsdorf a Einkaufszentrum baud worn is, wo die Gschäftl olle außizogn san.

## Im Netz

* Offizielle Homepage der Stadt
* Cityguide – Virtueller Rundgang durch Judenburg, Projekt der BHAK Judenburg
* Jugendforum der Region
Marburg an da Drau

**Marburg an da Drau** (slów.: *Maribor*) is mid 112.065 Eihwónern (2019) dé zwoatgreessde Stod voh Slówénien. D'Stod is a rémisch-katólischer Erzbischóffssiz und hod seid 1975 a Universitet. 

## Geógrafie
Marburg liigt am Fuess vom Bochern-Gebirg *([[Pohorje]])* im Sin voh da Stod, ba d'Windischen Bichén *([[Slovenske gorice]])* in Norn und am Uafer voh da Drau.

Marburg is d'greessde Stod voh da Región Untersteiermork *(Štajerska)*. Dé naxdglegane greesserne Stod is Graz in Ésterreich, mid der's heid oiwei éngane kuiturëje und wirtschoftliche Vabindungan bfleegt. A Beispü is dodafir d'EU-Regió Graz-Marburg.


Maribor Lent.jpg|Marburg im Fruejor 2004
File:Maribor-TownHall.jpg|'s Rodhaus voh Marburg
File:Maribor s Pohorja.jpg|Luftaufnåm: im Hintergrund d'Windischen Bichén *(Slovenske Gorice)*


## Bekånnte Leit
* Fredi Bobič (*Fuessboispüer*)
* Drago Jančar (*Schriftstëer*)
* Anton Martin Slomšek (*Bischof voh Lavant/Maribor*)
* Elfie Mayerhofer (**1917 †1992 Fümschauspüerrin und Séngerrin*)
* Wilhelm von Tegetthoff (*Admiroi voh da [[Österreich-Ungarn|k.u.k]]-Marine*)
* Aleksander Knavs (*Fuessboispüer*)
* Ferdinand Wittenbauer (**1857 †1922, Ingenieur*)
* Amalie Weiss (*Séngerrin*)
* Sani Bečirovič (*Basketboispüer*)

## Partnerstéd
*  Graz (Ésterreich), seid 1987
*  Greenwich (Vaoanigts Kénigreich)
*  Kraljevo (Serbien)
*  Marburg (Deitschlånd), seid 1969
*  Osijek (Króazien)
*  Petingen (Luxemburg), seid 1992
*  Pueblo (Vaoanigte Stooten)
*  St. Bedersburg (Russlånd)
*  Stoahamånger (Ungarn)
*  Tours (Frångreich)
*  Udine (Italien)

## Im Internet

* www.maribor.si - Webseiten voh da Stod
* Maribor www.maribor-tourism.si - Turistische Seiten voh da Stod
* lent.slovenija.net - Lent-Festival
Pressburg

**Pressburg** (slowakisch: **Bratislava** [], bis 1919 slowakisch: *Prešporok* oda *Prešporek*, bis 1919 tschechisch: *Prešpurk*), deitsch: **Pressburg**, ungarisch: *Pozsony*, slowakisch umgongssproochlich: *Blava* - u.&nbsp;U. leicht obwertend), is de Haptstod vo da Slowakei und vo da Bratislavský kraj mid uma 420.000 Eiwonern (2014). 
Pressburg liegt im Dreiländereck on da Doaner, direkt on de Stootsgrenzen zu Östareich und Ungarn, sowia unweid vo da Stootsgrenz zua da Tschechei (zirka 60&nbsp;km) und is netta 60&nbsp;km vo Wean entfernt.

In Pressburg befinden se mererne Universitäten und vaschiedane ondre Hoochschuin, Theater, Museen und Kuitureirichtungen wia zum Beispü de Filharmonie.

Da heidige slowakische Nom vo da Stod is eascht 1919 offiziej eigfiad worn. Bis dohi is de deitsche Bezeichnung Pressburg (domois: *Preßburg*), de ungarische Bezeichnung *Pozsony*, sowia de vom deitschen Nom obgloattade slowakische Form *Prešporok* yblich gwen. Heitztog setzt se a im deitschn Sprochraum imma mehr de slowakische Bezeichnung durch.

Bis 1945 is de Stod measprochig gwen: gredt is slowakisch, deitsch, ungarisch und krawodisch worn. Seidher dominiards slowakische.

### Partnastädt

Bratislava list 31 Partnastädt auf:

## Beleg


## Im Netz
Schachen

Da **Schachen** is a Aussichtspunkt im Wetterstoa-Gebirg. Vo do hod ma an guadn Blick aufs Zugspitzmassiv.

## Königshaus am Schachen
Auf'm Schachen gibts oans vom Kini Ludwig am Zwoatn seine Schlösser. S' "Königshaus am Schachen" is im Vagleich zua de andan Prunkbauten vo eam recht kloa. Ma kimmt nua z'Fuaß oda mit'm Radl hi. Vo Elmau iaban "Königsweg" bracht ma z'Fuaß guade drei Stund. Desweng han do deitlich weniga Touris untawegs wia bei de andan Schlösser. Fälschlicherweis werds manchmoi ois Jagdschloß bzeichnet, da Ludwig seiba hod aba nix vo da Jagd ghoidn. Vo außn und im Erdgschoß is ois eha schlicht, im Obergschoß gibts as *Türkische Zimmer,* des se prunkvoll am Stil vo orientalische Paläste orientiad. Do han de Fenster bunt, ma ko oiso gar ned de scheene Aussicht genießn.
Langburg

**Langburg** is a gloans Dorf in da Gmoa Künzing im Landkroas Deggndoaf in Niedabayern.

Es liegt in da Region Doana-Woid am Ostend vom Gäubodn und hod ungefahr 50 Einwohna.

In Langburg gibts an Haufa Baggerweiha zum bodn. Do kumma Leid vo weithea hi.

Langburg is aa da aktuelle Doafmoasta im Fuaßboi vo da Gmoa Künzing.

## Im Netz
* https://web.archive.org/web/20080916133348/http://www.kuenzing.de/
Brad

**Brad** oda **Wuaschtbrad** (vo oidhochdeitsch brāto, „schiares Fleisch, Wachteule“) is a gaunz fein ghockts oda gmoins Fleisch, des wos ma vua oim zan Wuascht mochn braucht.

## Heastöllung

In a Brad kummt Fleisch, Speck, Gwiaz, Soiz und a Eis fia de Kühlung. Fias weiße Brad wiad Kochsoiz vawendt, fias rote Brad wiad Nitritpöklsoiz beigmischt.

Professionö wiad s Brad heitzdog mit an elektrischen Kutter hergstöd. Ban Kuttern wiad Fleisch zu ana sämign Massn zamoin, indem des Eiweiß aus de Musklfasan vom Fleisch aussagläst wiad. A optimois Ergebnis erreicht ma nua daun, waun da Emulsionspunkt vo 12&nbsp;°C duachlaufn wiad. Duach den gaunz Heastöllungsprozess griagt des Brad de Bindung, de wos fia a Wuasch notwendig is. Brad kaun owa jeda söwa mit an Fleischwoif heastön. Des hod friacha jeda Baua ban Schlochtn und Vawuaschtn söwa gmocht. Vua da Eafindung vom Fleischwoif hod mas Brad mitn Wiegemessa gmocht. De urspringlichste Fuam vo da Bradheastöllung woa da Mörsa.

Fia a poa Wuaschsuatn wiad zweng da Optik a Grundbrad ohne Speck gmocht. Des nennt se daun Mogabrad oda Rindabrad, waun nua Rindfleisch vawendt wiad. So a Mogabrad is dunkla und suagt ba höin Fleischeinlogn fia an bessan Kontrast.

## Vawendung

Brad vawendt ma ned nua ois Wuaschtfüllung sundan aa ois Suppmeinlog, ois Füllung fia de Bradstrudl und fia de Mäutoschna, fia Brad-Pastetn, fia Bradnoggal, fia de Schweiza Brät-Chüechli, fia Schweinsroladn mit Brad und fia no vü meah.

## Beleg

umdiewurst.de Fochbegriffe
Bezirk Judenburg

Da **[[Bezirk]] [[Judenburg]]** in da Steiamork grenzt an die steirischen Bezirke Murau, Liazn, Leobn und Knittelföd und hod a im Süden a Grenz zu Kärntn. Der Bezirk hot a Flächn vo uma 1.100 Quadratkilometa und net gaunz 50.000 Einwohner, dei aba scho seit nochn Wötkriag imma weniga wern, wals im Bezirk vo da Orbeit her net grod guat ausschaut.
Die Bezirkshauptstod hast gleich wia da Bezirk nämli Judenburg.

Im Bezirk gibts 24 Gemeinden, vo denen vülle aba aus mehrernen klanan Ortschaftln besteht. Fuigande Gemeindn gibts:

Amering, Bretstein, Eppenstein, Fohnsdorf, Hohentauern, Judenburg, Maria Buch - Feistritz, Obdach, Oberkurzheim, Oberweg, Oberzeiring, Pöls, Pusterwald, Reifling, Reisstraße, Sankt Anna am Lavantegg, Sankt Georgen ob Judenburg, Sankt Johann am Tauern, Sankt Oswald - Möderbrugg, Sankt Peter ob Judenburg, Sankt Wolfgang - Kienberg, Unzmarkt - Frauenburg, Weißkirchen und Zeltweg.
Mont Blanc

Da **Mont Blanc** [], auf italienischa Seitn **Monte Bianco** [] (ois zwoa hoaßt „*weißa Berg*“), is mit 4810&nbsp;m Hecha da hechste Berg vo de Oipn. De Frage, ob er aa hechsta Berg vo Eiropa is, hängt davo ab, ob da Elbrus (5642&nbsp;m) zu Europa oder zu Asien zählt werd. Des gesamte Montblanc-Massiv ghert zu de Savoyer Alpn. Vom Gipfe bis zu a Hecha vo 2440&nbsp;m san seine Häng mit a Eiskappn bedeckt, die bis zua 28&nbsp;m dick is.

Da Mont Blanc bsteht aus Granit und hot zwoa völlig vaschiedne Gsichta: Im Nordn is er rund und fast ganz vo Ferner bedeckt, vo Siidn is er a markanter Felsklotz mit gache Wänd. Nach Nordwesten geht da Bossesgrat in Richtung auf'n Dôme du Goûter und de Aiguille du Goûter, nach Nordostn da Verbindungsgrat zu seine Trabantn Mont Maudit und Mont Blanc du Tacul. Nach Sidn gehn zwoa wuide Felsgrot, de üba 3500 Höhenmeta bis ins italienische Val Veny umireichan, der Brouillardgrot (im Westn) und da Peutereygrot (im Ostn), dazwischn da kloane Innominatagrot und der Freney-Pfeiler.

## Literatua

* Stefano Ardito: *Mont Blanc. Die Eroberung eines Bergmassivs*. K. Müller Verlag, Erlangen 1996, ISBN 3-86070-294-7
* Helmut Dumler und Willi P. Burkhardt: *Viertausender der Alpen*. Bergverlag Rother, München 2001, ISBN 3-7633-7427-2.

## Im Netz

* Webcams mit Zoomfunktion auf'n Montblanc
* Elbrus – Da hechste Berg vo Europa?
* Buidl vom Mont-blanc auf dieAlpen.at
* Tourenbeschreibung fia'n Normalweg inkl. Karte, Photos und Panoramaphoto
* Skitour auf'n Montblanc - Beschreibung und Buidl
Arnold Schwarzenegger

**Arnold Alois Schwarzenegger** (* 30. Juli 1947 in Thoi, Steiamork, Östareich) war vo Oktoba 2003 bis in Jenna 2011 da 38. Guvernär vo Kalifornien (Vaeinigte Stootn).

Bis zu seina politischn Karrier isa a intanazional bekonnta Füimschauspiela gwesn, der vur oim durch de Terminatorfüm bekaunnt woan is. Ana vo seine berühmtesten Sprüch is: *I'll be back!* (boarisch: *I kumm wieda!*) Er is aa vüi Joar da intanazional erfuigreichste Bodibüda gweisn, u.&nbsp;a. a 7-focha Moasta Olympia. 

Da Schwarzenegger bsitzt sowui die östareichische Stootsbürgaschoft ois a (seid 1983) de US-amerikanische und lebt deazeit in Chatsworth (des is a Stodtei vo Los Angales).
Groaßglockner

Da **Groaßglockner** (deutsch: **Großglockner**) is mit a Hächn vo 3.798&nbsp;m da hechste Berg vo Östareich. Er liegt auf da Grenz zwischn Kärnten und Osttiroi und is da hechste Gipfe vo da Glocknergruppn, de a Gebirgsgruppn entlang vom Hauptkamm vo de Hohen Tauern is. Da Gipfe selba liegt auf'm Glocknerkamm, der vom Hauptkamm noch Siidn abzweigt. Am Fuaß vom Groaßglockner liegt de *Pasterzn*, da greßte *Ferner* vo de Ostalpn.

Da charakteristische pyramidenförmige Gipfe besteht aus zwoa Erhebungen, am Groaßglockner und am Kloaglockner (3.770&nbsp;m), de durch de „Obere Glocknerschartn“ (3.766&nbsp;m), die höchstglenge *Schartn* in ganz Östareich trennt sand.

## Gschicht

1799 san easchte Versuche gscheitert, an Groaßglockner zum bsteignn. Im Summa 1800 is vom Franz-Xaver Salm-Reifferscheid, Fürstbischof vo *Gurk*, a zwoate Expedition zsammgstellt worn: 62 Personen, darunta 47 Bergführa ham teilgnumma. Eigens für des Untanehmen is de oide *Salmhüttn* auf 2.750&nbsp;m ois Untastand erricht worn. Am 28. Juli 1800 san de Briada Martin und Sepp Klotz, zwei Zimmara und da Döllacha Pfarra Horasch üba de Hohenwartschartn auf'n Gipfe kemma.

Zua Glocknerschartn führt aa a direkta Anstieg von da Pasterzn: de Pallavicini-Rinn. *Alfred Markgraf von Pallavicini* hot 1876 mit drei Führa aus Heiligenbluat de easchte Durchsteigung gschafft. Eascht 25 Joar spada is sie wieda durchstieng worn.

Seit 1918 is da Groaßglockner da hechste Berg vo Östareich (vorher wars da 3.905&nbsp;m hoache Ortler in Sidtiroi).

## Routen

* **Stüdlhüttn** - Stüdlgrat - Groaßglockner: 4–5 Stunden, 1000&nbsp;Höhenmeta
* **Adlersruah** - Kloaglockner - Groaßglockner: 1,5–2 Stundn, 350&nbsp;Höhenmeta
* **Lucknerhüttn** - Stüdlhüttn - Adlersruah - Groaßglockner: 3,5–4 Stunden, 1500&nbsp;Höhenmeta
* **Glocknerhaus** - Groaßglockner

## Literatua

* Marianne Klemun: *... mit Madame Sonne konferieren. Die Großglockner-Expeditionen 1799 und 1800*. Das Kärntner Landesarchiv 25, Klagenfurt 2000, ISBN 3-900531-47-1.

## Im Netz

* Detailreiche und kommentierte Darstellung vo da Easchtbesteigung auf http://www.heiligenblut.at/
* Da Groaßglockner auf www.dieAlpen.at die online Enzyklopädie vo de Alpn
* Routenbeschreibung Stüdlgrat mit Topo und Fotos
* Routenbeschreibung Pallavicinirinne mit Karte und Fotos
* Hüttn in da Glocknergruppe
* Großglockner Hochalpenstraßen AG
* Schneeschuhtour auf'n Groaßglockner über Stüdlhütte
Spezi

**Spezi** stähd fia:

* an guadn Bekonntn, fost wia a Freind, aa **[[Spezl]]** gschprocha *[eingtle: Ebba zu dem ma a gonz "Spezieje Beziahung" hod]*
* a Gmisch aus om Cola und m gejbn Kracherl, im boarischn Woid sogd ma a **Quasch** dazua.
Boarisches Obaland

S **Boarische Obaland**, aa **Bayerisches Obaland** is a Region in Obabayern und umfasst de drei Landkroas Weilheim, Däiz-Woifradshausn und Miaschboch. Urspringle wor mitn Obaland eppa dees Gebiet vom Landkroas Miaschboch gmoant, eascht seit de 1970a Joa de Planungsregion Obaland gibt, hod si da Begriff gwandlt.

Im Obaland gibts no vui Brauchtum und Tradizion. So hod fost a jeds Doaf no a eigne Tracht und an Schitznvaein.

1705 hod si in Obaland währendn *Spanischn Erbfoigekriag* da easchte Widerstand gegn de estareichischn Besatza griaht. Dea boarische Voiksafstand hod in da Sendlinger Mordweihnacht a tragisch End gfundn.

Heit lebm im Bayerischen Obaland, auf oana Flächn vo 3.953&nbsp;km², rund 432.000 Einwohna (Stand 2006). Ba oana 2006 durchgfihrtn Umfrog in gonz Deitschland zua Zfriednheit mitn Wohnort, hods Bayerische Obaland an easchtn Rang belegt.

## Beleg


## Im Netz
*Hoamseitn vom Obaland
*Kraudn Sepp "De Lederhosn" (inoffizieje Obalandla-Hymne)
Spezl

A **Spezl**, aa **Spezi**, is a Mo, mit dem wo a andara Mo befreindet is. Fraun san (in da Regl) koane Spezln und hom koane Spezln.

Heit is a Spezl oft a Synonym fia an guadn Bekanntn und ned fia an guadn Freind. Da "spezielle Freind" hod sogor aa no a negative Bedeitung dazua kriagt. Freindalwirtschoft (Vettanwirtschoft, Hawarei) in da Politik nennt ma aa *Spezlwirtschoft*.

## Heamkumft

"Spezl" is a Kurzform vo "speziella Freind".

## Schau aa
* Hawara

## Im Netz
Rechtsanwoit

**Rechtsanwoit** is a Beruafsbezeichnung fia an juristischn Beistand.

A Rechtsanwoit hod de Aufgob san Auftroggeba mit rechtsstaatlich Mittln zu seim Recht zu vahejfn. Im Rahma vo da Beratung wiad da Mandant iba de Rechtslag, seine Erfoigschancen, de Meglichkeit vo da Beweissicherung und de ofallandn Kostn informiat.

## Im Netz
Miebáuch am Hóchkinig

**Miebáuch** (iwerregiónoi: *Müboch*, Hóchdeitsch ómtlich: *Mühlbach am Hochkönig*) is a Urschtsgmoand an Soizburger Lónd an Póngau (Bezirk Seiger Hóns/Pg.) in Ésterreich mid zirka 1.500 Eihwóner.

## Geografie
D' Gmoand liegg an Póngau im Soizburger Lónd unterhoib vam Hóchkinigmassiav.

### Orschtstoaé
Dia Katastraligmóaner vah Miebáuch sand:

* **Miebáuch** *(Mühlbach)*
* **Schlégéberg** *(Schlöglberg)*
* **Mitterberg** *(Mitterberg)*
* **Schmejz** *(Schmölz)*
* **Ówerwirscht** *(Oberwirth)*

### Náuchbargmoaner
Fóigerschte Gmoaner grénzend an's Gmoahgebiet vah Miebáuch óhchi, wóvóh ower netter just zwee iawer d' Stráuss zan daglónger sand; némlich Deahten und Behófen.

## Gschicht
Da Orscht sejm is schóh a'da prähistoarischen Zeid a Bergbauuart gwéjn. Da Kupferbergbau Mitterberg is vóh da seineng Wiaderéntdéggung 1829 bis as Joer 1977 in Betriab gwéjn. Dés za da Hérstéjung vah da Himméscheim vah Nebra vawénderschte Kupfer is eppermént aus'm Mitterberg kémma.
Gsetz

A **Gsetz** is a Zammafossung vo vabindlichn Rechtsvoaschriftn, de wo in oam festglegten Vafoan (Gesetzgebungsvafoan) vom zuaständign stootlichn Organ, dem Gsetzgeba, erlossn woan is.

Vo da Woatbedeitung moant Gsetz wos *gsetzt is*, wos *festglegt is*. A Gsetz is oiso im Woatsinn a Festlegung vo Regln. Deshoib ko ma sogn, dass a Gsetzgebungsvafoan a *Rechtssetzung* is, im Gegnsotz zua *Rechtssprechung*. Vom Verb 'setzen* kimmt a da Begriff *Satzung*.

== Gsetzgebung ==

S Gsetzgebungsvafoan in Demokratien untascheidt se nua a weng. Moastns wead in dena zuaständign Parlamentn a Gsetzesotrog eibrocht (*Gsetzesinitiative*), dea wo in Fochgremien ausgorbat und dann zua Obstimmung voaglegt wead. A Gsetz wead eascht dann rechtswiaksam, wann a festglegta Vafoansweg eighoidn wiad.

De Gsetzgebung is in oam Rechststoot in da Regl da *Legislative* voabhoidn. De Legislative ko oba de *Exekutive* ermächtign, untagordnete gsetzlich voaschriften, wia Rechtsvaordnunga und Satzunga, zum erlossn. In manchn Demokratian deaf in bstimmtn Fejn aa s Voik iwa a Gsetz obstimma (*Voiksgsetzgebung'').

## Im Netz
*Bundesdeitsche Gsetze und Vaordnunga
*Bundesdeitsche Gsetzestexte vo A-Z
*Estareichische Gsetze und Vordnunga
*Schweizerische Gsetze und Vordnunga
*Wia entstengan Gsetze?
Polizeirecht (Östareich)

As **Polizeirecht** gheat zum effendlichm Recht, und do zum Vawoitungsrecht.

De Polizei keat zum Stoot und voizoigt de Gsetze, de wo der mocht. Grundsätzle unterscheidet man de Bundes- und Landespolizei, de unterschiedliche Afgobm und Befugniss hamand. Dabei bschdeht die Polizei intern wieda aus vaschiedne Ebnen, de wo hierarschisch afbaut sand. Da oabatn nacha de Polizisten.

## Tädigkeit vo da Polizei
Im Zendrum schdeht, dass de effentliche Sichaheid afrecht dahoidn werdn ka. Grund dafia is, daß si nua wenig vo de Leid an Regln hoidn, wen se koana drum kimmad, dass eighoidn wern. De Polizei trogt dabei durch ihr Owesenheid aloa dazua bei, dass voi Leid goa nix Rechtswidrigs mehr mocha draun. Aussadem kimmad se d'Polizei drum, wenn do oana glaubt, ea muass randalian. So setzt dann oise dran, dass da Bäse gschnabbt wird. Dabei muas a se, weis wegn im Vorbehoit vom Gsetz net oafach in Recht vo de Biaga eigreifa deaf, auf a Ermächtigungsgrundlag schditzn, in dem Foi aus da Schdrafbrozässordnung. In da Regl schauds oba scha draf, dass er goa net so weit kimmt, und kimmat se um Schdeara schu dann, bevor so a Gefoar in a Katastroph umschlogt.

Aktuell schdengand ma voa dea Entwicklung, dass imma mehr Afgobm vo da Polizei durch Private woargnomma werdn. Des Ganze hot Voa- und Nochtei.

### De Aufgobm im Oazlnan
De Aufgobm vo da Polizei sand in am Gsetz glistet, und zwar in Artikel 2 vom Polizeiafgobmgsetz. Do hoassts, dass de Polizei Gefoarn abwea soi, de Rechdt vo de Leid schitzn muas, Voizugshuif leistn soi und aa bei da Vafoigung von Ordnungswidrigkeiten eigsetzt werdn ko. In de erschdn drei Foida deafs außadem nua wos mocha, wenn de Sichaheidsbeheadn net schnoi gnua oda effektiv wos doa kinnand.

### De Befugniss
Um des zum mocha, braucht de Polizei Befugniss, de wo a im Gsetz schdengand (in de Artikl 11 ff. Polizeiafgobmgesetz). Do schdengand de Voraussetzunga drin, unda dene de Polizei oanzlne Maßnohma dreffa ko. Zua de Maßnohma kean zum Beischbui de Identitätsfestschtellung, de Duachsuachung, da Plotzvaweis, de Videoibawachung von effentliche Platzln und voi andas Zeig. De Polizei deaf do oba net mocha, wos mog, sondan muaß se generej an de Oforderunga im Gsetz hoidn. Moast deafs nua de Stera mit sejchane Maßnohma ibazoign, ausnohmsweis aa andane. Grundsätzle muass oba oise verhejtnismassi sa und de Polizei muass ia Ermessn ausgibt ham, und zwor richti. Des is so wichti, dass in Art. 4 f. Polizeiafgobmgsetz drin schteht.
Kuckuck

Da **Kuckuck** (*Cuculus canorus*) is a recht a unauffälliger grauer Vogl. Da markante "ku-kuck"-Ruaf vom männlichn Kuckuck, daher aa sei Nam, is ober alle Kinder bekannt.
Bsonders im Mai is sei Ruaf oft und weithin heabor.

A ondane Eigenart vom Kuckuck is, dass a neda sejba seine Jungen ausbriat, sondern seine Oa in fremde Nester legt. Wenn des kloa Kuckuck-Vegal dann gschlupft is, duats de ondan Oa oder kloane Vegal ausm Nest außiwerfa. Es wird dann vo seine Pflegeeltern aufzogn.

An Winta verbringt da Kuckuck in Afrika.

Da Kuckuck is im Vergleich zu ondre Vegl recht grouß. Bis zu 34 Zentimeta hoach wird a.

Es gibt aa a bor Kinderliader über eam:
* *Der Kuckuck und der Esel*
* *Auf einem Baum ein Kuckuck saß*
Hans Spitzner

Da **Hans Spitzner** (* 26. Novemba 1943 in Berchtesgaden) is a deitscher Politika (CSU).

Nou seim Abitur 1962 hot da Spitzner Volkswirtschaftslehr und Politikwissenschaften an da Universität Minga studiert und hot danouch in da Zentrale vo da Hypo-Bank Minga als freiberuflicher Wirtschaftsberater gorbat.

Da Spitzner is seit 1967 in da CSU Mitglied und is 1974 as easchte mal in' Bayerischen Landtag gewöhlt worn. Er vertritt dou in Stimmkreis 303 Neimoak in da Oberpfalz. Vo 1987 bis 1988 und wieda vo 1990 bis 1993 wor er stellvertretender Vorsitzenda vo da CSU-Landtagsfraktion. In dene zwoa Joa dazwischen wor da Spitzner als Staatssekretär im Bayerischen Staatsministerium für Landesentwicklung und Umweltfragen zum easchtn Mal in die Bayerische Staatsregierung groufa worn.

1993 is da Spitzner dann vom Stoiber Edmund zum Staatssekretär im Bayerischen Staatsministerium für Wirtschaft, Vakea und Technologie berufen worn. Des Amt hot er nu bis 2003 ghabt, bis er dann zum Staatssekretär ins Bayerische Staatsministerium für Wirtschaft, Infrastruktur, Vakea und Technologie gwechselt is.

Seit 1995 is da Spitzner außerdem da Bezirksvorsitzende vo da CSU Oberpfalz.

Da Hans Spitzner ist verheirat, hot o Dochda und wohnt in Baschberch.
Zuaweziaga

**Zuaweziaga** oda  **Zuawezaara** san optische Geräte, de wo oam Sachan, de weid weg han, näha herziagn. Da Photograph nimmt a Teleobjektiv dafia, da Jaga an Gucka, de oidn Seefoahra a Fernrohr und de Sterngucka a Teleskop.

## Teleobjektiv
Olle Objektive, wo de Brennweitn länga is ois d Normalbrennweidn (schaug bei Photographie), han Zuawaziaga.

## Fernrohr & Teleskop

A Fernrohr bzw. a Teleskop hod vorn a Objektiv (des ko a a Objektiv vo am Photoapparat sei) und hint a Okular zum neischaung. Do steht s Buidl dann aufm Kopf, aussa s gibt weidane Bauteile, de as Buidl wiada aufrichtn.

### Zuaweziaga mit Linsn (Fernrohr)
Bei de Fachleit hoassn de Zuaweziaga, wo de Vagrässerung duach de Brechung vom Licht an de Luft-Glas-Iabageng vo Linsn dasteht *[[Refraktor]]*. A wenn des weidan andane optische Bauteile vawendt wern, z. B. spiaglnde Prismen zum Aufrichtn vom Buidl, bleims Refraktorn.

### Zuaweziaga mit Spiagl (Teleskop)
Wenn d Vagrässerung vo am gwölbtn Spiagl kummt, nennt ma des a Spiaglteleskop oda an Reflektor. De hom trotzdem a Linsn eibaut, vor oim fias Okular. Große Spiagl san oafacha und billiga z baun ois wia große Linsn; Probleme mit Farbrända an de Kantn vom Motiv hand ned so groß.

## Gucka

Bei de Gucka (Fernglasl) baut ma zwoa Fernrohr nebanand, nacha ko ma mit zwoa Aung gleizeiti schaung. Fernglasl hom moast Prismen eibaut, de wo s Buidl richtig rum drahn. Sie hom moast aa a schwächane Vagreßarung ois a Fernrohr. Durch de Prismen ling de Objektive weida ausanand ois d Aung, des huifd beim raimlichn Seng.
Kroaburg am Inn

**Kroaburg am Inn** (amtli: **Kraiburg am Inn**) is a Marktgmoa im Regierungsbezirk oberbayarischn Landkroas Muihdorf am Inn und is Sitz vo de Vawoitungsgmoaschaft Kroaburg am Inn. Do drin san umfasst de Gmoa z´Jettenbach, de Gmoa Tafkircha und da Markt soiba ois solchs.

## d´Geografie

Kroaburg liegt sidli vom Inn dant neba Woidkroaburg, obwoi Kroaburg und Woidkroaburg rein gar nix mitanand zum doa ham.

### Gmoagliedarung

De Gmoa Kroaburg am Inn hod 54 Ortstei:

Es gibt de Gemarkunga Guttenburg, Kraiburg am Inn und Maximilian.

### Nochboagmoana

* Woidkroaburg
* Oberneukirchen
* Taufkirchen
* Jettenbach

## Gschicht

Vo 1100 bis nachad 1259 war aufm Schloßberg om die Burg vom Kroaburger Grafen bis dann Kroaburg zu de Wittelsbacher kumma is und da Markt 1265 as Marktrecht kriagt hod. Deswegn hoast a ja Markt. Kroaburg war bis 1800 Pflegamt und hod zum Rentamt Burghausen vom Kurfürstentum Bayern gheat, aber mit eigenem Marktgricht und magistratischen Eigenrechten. Eascht 1818 is Kroaburg bei der Verwaltungsreform des worn wos etz is.

Am 1. Mai 1876 hod Kroaburg an eigenen Bahnhof kriagt, blos hams de weit weg vo Kroaburg auf d´andere Innseitn an Berg aufe baut und is heit no fast 3 Kilometer vo Kroaburg soiba weg. Während nacha dem Zwoatn Wödkriag hams uns um den Bahnhof rum a Rüstungsewerk mit Zwangsarbata baut aus dem nacham Kriag des heitige Woidkroaburg worden is. Und weil der Bahnhof drum etz in Woidkroaburg steht homsn glei mit umgnannt. 1950 hammer Wodkroaburg dann ganz vescherbelt und de ham se selbständig gmacht. De sammer guad los.

1935 nachad hommer des vormalige Niedakroaburg eingmeindet und Maxlo (hochdeitsch: Maximilian) ghoaßn. 1972 hom mir dann mit Guttenburg des gleich nomoi gmacht.

In de Neinzger Joa hods öfter a Hochwasser ghabt, sodass uns as Bruckhäusl überschwemmt hot und mir 1997 mitnand mit de Woidkroaburger - weil bei dene hods oiwei Niederndorf dawischt - an Hochwasserdamm baut hom.

 
### Eihwohnaentwicklung

In da Gmoa warns 1970 2715, 1987 dann 2876, im Jahr 2000 4020, 2014 4032 und im Jahr 2015 4037 Eihwohna.

## Politik

Buagamoasta is da Heiml Herbert vo de Schwarzn, er is 2013 Nachfolger vom Loher Miche vo de Unabhängigen worn, der wiederum 2002 Nachfolger vom Schlagmann Alois worn is.

## Kuitua und Sengswiadigkeitn

### Sengswiadigkeitn

* da Marktplatz mit lauter Heiser im Inn-Salzach-Stil (mit am scheena Brunn)
* d´Schleiferei mit a Fassturbin. In ganz Deutschland gibts davo nur no 2. Oane hom mir!
* d´Schloßbergkapoin

### Museen

* Heimatmuseum in de historischen Soizstadeln
* dees Römermuseum mit de Ausgrabungen aus Kroaburg

### Buidung

1999 hamm mir des an Bildung ghabt:

* an Kindergärten wo auf 125 Kindergartenplätze 156 Kinder drin warn
* a Volksschui mit 18 Lehrern auf 353 Schüler

## Beleg
Helmut Dietl

Da **Helmut Dietl** is a bekannta Drehbuchautor und Regisseur. Er is am 22. Juno 1944 in Bad Wiessee aufd Wejd kemma.

## Werdegong
Nach seim Abitur hot a Theatawissnschoft und Kunstgschicht studiat. Im Oschluss hod a donn ois Aufnohmeleidda beim Fernseng goabat und woa Regieassistent bei de Mingara Kammaspui (*Münchner Kammerspiele*). Da Helmut Dietl wor mehrmois vaheiratet, unta andam aa mit da Barbara Valentin. Vo 1990 bis 1999 wora mit da Veronica Ferres liiert,. De Beziahung mit ihr hod a im Fuim ''Vom Suchen und Finden der Liebe vaorbat.

Bekannt woan is a de meistn Leid duach sei Fernsehserie Monaco Franze mitn Helmut Fischer.

## Fuimografie
* 1974: Münchner Geschichten (Fernsehserie, 9 Episodn), Co-Regie Herbert Vesely, Autor: Helmut Dietl
* 1976: Die Eroberung der Zitadelle, Produzent
* 1979: Der Durchdreher, Buach: Helmut Dietl
* 1979: Der ganz normale Wahnsinn (Fernsehserie, 12 Episoden), Buach: Helmut Dietl
* 1983: Monaco Franze – Der ewige Stenz (Fernsehserie, 10 Episoden), Buach: Helmut Dietl und Patrick Süskind
* 1986: Kir Royal (Fernsehserie, 6 Episoden), Buach: Helmut Dietl und Patrick Süskind
* 1992: Schtonk!, Buach: Helmut Dietl und Ulrich Limmer
* 1997: Rossini – oder die mörderische Frage, wer mit wem schlief, Buch: Helmut Dietl und Patrick Süskind
* 1999: Late Show, Buach: Helmut Dietl und Christoph Müller
* 2005: Vom Suchen und Finden der Liebe, Buach: Helmut Dietl und Patrick Süskind

## Beleg


## Im Netz
* 
* 
* Filmszene Bayern auf BR-Online
* „Ich mach’ Regie, und du machst, was ich sage“ (Süddeutsche Zeitung vom 23. Jenna 2008)
* „Ein Stenz aus der Gaishoferstraße 47“ (Interview vom Hellmuth Karasek mit Dietl in Der Spiegel, Nr. 33, 10. August 1987)
SPD

De **Sozialdemokratische Partei Deutschlands** (**SPD**) is a deitsche Voikspartei und de ejtaste parlamentarisch vatretene Partei vo Deitschland.

S schlechte Oschneidn vo da SPD bei da deitschen Bundestogswoi im Hirbst 2009 hod bewirkt, dass se hiatzt in Opposizion is. 
Vorher wor sie zam mit da CDU und da CSU in oana Großen Koalition auf Bundesebene. In insgsamt ocht Bundesländan an da Regierung beteiligt, in finfen dovo stejt sie an Regierungschef. De SPD is Mitgliedspartei vo der SPE und der Sozialistischen Internationalen (SI). Ihre Vorsitzenden sind Bärbel Bas und Lars Klingbeil.

## Gschicht

Die SPD plant fia Milliona Rentna im Joar 2012 und ab Joar 2030 Renten in da Häh von 150 Euro 200 Euro 250 Euro 300 Euro netto (Reglsotzerhächung vo da Bundesregiarung Merkel Jahr 2013 25 Cent pro Dog **oda SPD 2 Euro pro Dog**).
	 	
Zruck geht de SPD auf de Zeit vo da Middn vom 19. Joarhundat. Do hod da Ferdinand Lasalle en *Oigmoanan Deitschn Orbatavarein* grindt. Do draus is nacha de *Sozialdemokratische Deitsche Orbatapartei* worn, spada nacha de *Sozialistische Orbatapartei vo Deitschland*. In da Zeid vum Erschdn Wejdkriag hod se nacha de USPD ogspoitn. An de USPD hod se spada da Spartakusbund ogschlossn, wo aa so Leid wia d Rosa Luxemburg und da Karl Liebknecht drin worn, de wo si nacha obgspoitn und de KPD gründt hom. De SPD hod mitm Friedrich Ebert an easchtn Reichspresidentn vo da Weimara Republik gstejt. In da NS-Zeit is de SPD verbotn gwen. Nachm Kriag is de SPD wieda grindt worn, sie hod in Deitschland mitm Willy Brandt, am Helmut Schmidt und am Gerhard Schröder drei Bundeskanzla gstejt.

In Bayern is de SPD vo 1954 bis 1957 in a Vierakoalition mit dem Ministerpresident Wilhelm Hoegner an de Regierung gween.

Domols gobs den Schänder der sich mit dem Meister jeden Tag a Goaß gemischt hot

## Bundeskanzla mit Parteimitgliedschaft in da SPD

De foigendn Politika worn ois Bundeskanzla Mitglied vo da SPD.

Datei: Gerhardschroeder01.jpg|Gerhard Schröder27. Oktober 1998 bis22. Novemba 2005
Datei: Bundesarchiv B 145 Bild-F048644-0025, Dortmund, SPD-Parteitag, Helmut Schmidt.jpg|Helmut Schmidt16. Mai 1974 bis1. Oktoba 1982 
Datei: Bundesarchiv Bild 183-M0130-303, Willy Brandt.jpg|Willy Brandt21. Oktoba 1969 bis7. Mai 1974


## Bundespresidentn mit Parteimitgliedschaft in da SPD

De foigendn Politika worn zua Woi ois Bundespresident Mitglied vo da SPD. 

Datei: Johannes rau 2004-05-16 berlin2.jpg|Johannes Rau1. Juli 1999 bis30. Juni 2004 
Datei: Bundesarchiv B 145 Bild-F029021-0010, Gustav Heinemann.jpg|Gustav Heinemann1. Juli 1969 bis30. Juni 1974


## Presidentn vom Deitschen Bundestog mit Parteimitgliedschaft in da SPD

De foigandn Politika worn ois Presidenten vom Deitschn Bundestog Mitglied vo da SPD.

Datei: Festakt Freiheitspreis 5-10-05 017.JPG|Wolfgang Thierse26. Oktob 1998 bis18. Oktob 2005
Datei:Bundesarchiv B 145 Bild-F039419-0012, Hannover, SPD-Bundesparteitag, Renger.jpg|Annemarie Renger13. Dezemba 1972 bis14. Dezemba 1976


## Im Netz

* Hoamseitn vo da SPD
* Hoamseitn vo da SPD-Bundestagsfraktion
* Grundsatz-, Regierungs- und Woiprogramm vo da SPD (seit 1949)
* 

## Beleg
Witz

Ois an **Witz** vastäht ma a boa Sätz oda a kuaze Gschicht, wous am End zu ana Pointn kimmt, bei der de meistn Leid lacha miassn.

Es gibt vui Oatn vo Witz, hängt oiwai mit da Gegnd zamm, wo da Witz heakummt.

## Im Netz
* G. Gabriel: ''Witz'', in: Historisches Wörterbuch der Philosophie
* Laugh Lab Studie
* ''Erzählstile von mündlichen Witzen'' (Uni Konstanz)
Internetz

Des **Internetz** oda kuaz **Netz**, aa **Internet**,  is a wejdweits Netzweak aus vui vaschiedanan Rechnanetzweakn, iwa de wo Datn austauscht wean kena. S Internetz eameglicht aa de Nutzung vo vaschiedanan Internetzdeanstn wia E-Post, Telnet, Usenet, FTP-Dateiiwatrogung, WWW und in letzta Zeit vasteakt aa Telefonie, Radio und Feanseng. Jeda Rechna mit Internetzoschluss is praktisch wejdweit mit jedn ondan Rechna im Netz vabundn.

## Woatheakumft

"Internet" kimmt ausm Englischn und is a Obkiazung vo *interconnected network*, des wo weatli ebba "zwischnvabundans Netz" bedeitn duat. Des hod en Grund, dass des Internetz a Zammaschluss vo an Haffa Teinetzweakn is.

## Gschicht

Des Internetz is 1969 in da USA entstandn. Es wor uaspringle a Projekt vo da *Defense Advanced Research Project Agency (ARPA)* vom US-amerikanischn Vateidigungsministerium. Des dezentral strukturiate Netz ois Ausgongsbasis hod ARPANET ghoassn.

Dea Tei vom Internetz, wo "World Wide Web (www)" gnennt wead is im CERN in da Schweiz 1989 vom *Tim Berners-Lee* entwicklt worn.

## Technik

### Infrastruktur

S Internetz bsteht aus vaschiedanen Netzweakn, de wo zammagschoit wean. Des san beispuisweis:
* Providernetzweak: olle Rechna vo de Kundn vo am Provida
* Firmennetzweak (Intranet): s Netzweak vo de Rechna vo oana Firma
* Universitäts- und Forschungsnetzweak

### IP und DNS

De Adressiarung wead im Internetz duachs Internetzprotokoll (IP) eameglicht, des wo duach an offanen Standard greglt wead.

De Adressiarung und da Datnaustausch zwischn vaschiedanen Rechnern und Netzweakn basiat auf offanen Standards greglt wean. De Iwatrogung wead paketweis gmochd und ned vabindungsorientiat wia beim Telefonian.

## Schau aa

* Anonymität im Internet
* Internet2
* Internet Archive
* Internet-Backbone
* Internetrecht

## Beleg



## Literatua

* Bridgette Wessels: *Understanding the Internet: a socio-cultural perspective*. Palgrave Macmillan, Basingstoke 2010, ISBN 978-0-230-51733-2.

## Im Netz

* ''Die Sendung mit der Maus: Der Datenweg durchs Internet''
* ''Internetsicherheit: Aktion des Wirtschaftsministeriums''
* ''Internet Explained'' 
* ARD/ZDF Online-Studie 1997–2007, ''Strukturdaten zur deutschen Internetnutzung'' 
* (''N)ONLINER Atlas, Deutschlands größte Studie zur Nutzung und Nicht-Nutzung des Internets''
* Internet Technology update''
* ''Internet Traffic Report'' 
* ''Internet World Stats''
Bulldog

A **Bulldog**, aa **Traktor** oda **Schleppa** is a Zugmaschin, de wo am Ofang vom 20. Joahundat mit da Industrialisierung erfunden wordn is. Da Vortei is do drin glegn, das ma schneja aggern hot kinna und koane Ressa mehr braucht hod.

Da Nam "Bulldog" is doher kemma, dass de Maschin, de wo ma damois ois easchts vorgstejt hod, an Voagliahkopf ghobt hot, der wo ausgschaut hod wia de Fotzn vo ara englischn Bulldogn.
De easchtn Bulldogs hot ma in de zwanzga Joar aus England importiat. Eigentlich hod grod da Motor Bulldog ghoaßn. Aba de Firma vom Heinrich Lanz hot in "Bulldogmotor" gnomma und auf eana Foargstej affebaud... Und scho wor da "Bulldog" geborn.

## Im Netz

* 
* Deitsches Traktormuseum
* Traktor-Reportagen
* Traktoren-Informationsportal
Oidenmorkt an Póngau

**Oidenmorkt an Póngau** (Hóchdeitsch ómtlich: *Altenmarkt im Pongau*) is a Morktgmoah im ésterreichischen Soizburger Lónd, im Bezirk Seiger Hóns mid guade 4.400 Eihwóner.

## Geografie
### Oigmoahs

Oidenmorkt háud a Flächen voh 48,60&nbsp;km2 mid'ner Bevejkarungsdichten vóh 72 Eihwohna/km2.

Dia heechsten Dahéewunger im Gmoahgebiet sand:

* dia **Stoahfejdspitzen** (*Steinfeldspitze*) 2.344 m
* da **Schwáuschzkóbf** (*Schwarzkopf*) 2.268 m
* da **Strimskóogi** (*Strimskogel*) 2.139 m
* und da **Láuggenkóogi** (*Lackenkogel*) 2.051 m

### Náuchbargmoaner
Dia Náuchbargmoaner vah Oidenmorkt sand:

* Flochau
* Ráudstáud
* Éem an Póngau
* Untertauern

### Katastroigmoaner
Oidenmorkt is in fóigande Katastroigmoaner und Orschtsoaé auftoaét:

* **Oidenmorkt** *(Altenmarkt)*
* **Boifm** *(Palfen)*
* **Sinnhuab** *(Sinnhub)*
* **D' Zauch** (Zauchnsee) *(Zauchensee)*

## Wáubbm
As Wáubbm vah da Gmoah is: *"In Weiss auf an greanem Roosen a greane Dópe- óder Zwiasltónner, voh dera da Stómm iwerdéggt werscht vah am róoden Schiedl, dáudreih werscht a weiss's áuchtspoachigs Raal dorgstejt."*

## Kuitur
### Museen

* **Hoamadmuseum Oidenmorkt**
:s *Hoamadheisl* is 1408 baud wáun und háud dia Bergknobbm, dé Érschz áubaud hómd, ois Unterkunft deaht. Spaader is's in a Oidenhoam umgwóndlscht wáun und háud'n Nóm *Bruaderheisl* griagg. 1970 is a nóichs Oidenhoam baud wáun und im Bruaderheisl is as Hoamadmuseum entstónna. Neem da Dorstejung vam Leem vur iwer hunderscht Jáu in Oidenmorkt, is dia 250 Jáu oide *"Gundnerkribbm"* as Brunkstiggi vam Museum.

## Wirschtscháuft & Infrastruktur
Dia Wirschtscháuft an Morkt is broad gfächerscht mi'm greessten Toaé Frémdenvaker, unterstitzt vah da Industrie, Lóndwirschtscháuft und Hóndl.

### Bergóonen & Schilliftóhláung
* Gsómmte Bistenléng (*Oidenmorkt und Zauch*): 99&nbsp;km 
* Óhzoi vóh d' Schiliftóhláung: 23
* Férderleistung bró Stund: 33.300 Leit

### Vaker
Durch d' Tauernautóbóh (**A 10**), sowia da Bundesstráuss 320 und da Bundesstráuss 99 is Oidenmorkt ans Vakersnétz ohbunden.

### Óhsässige Unternéemen
Dia greessten Firmen in Oidenmorkt sand:

* Schifabrik Atomic Amer Sports (1000 Órwatnéemer)
* Sportstriggmódenfabrik Steffner
* Bergbóonen Zauchnsee

## Weblinks

* Webseiten voh da Morktgmoand Oidenmorkt
Boarischer Trachtnverband

Da **Boarische Trachtnverband** (amtli: **Bayerischer Trachtenverband**) is da Zentralverband vo de bayrischn Trachtnvareine.

Am 25. Oktober 1925 san de "Vereinigten Trachtenverbände des bayerischen Oberlandes" im Hackerkeller z Minga grindt worn, da Vorlaifa vom heitign *Bayerischen Trachtenverband*. Er hod zehn Grindungsgauvabänd mit zsamma 303 Vereine und 19.135 Mitglieda ghobt.

Kurz nach da Neizualassung vo de Trachtnvereine 1948 hods 500 Trachtnvareine mit in ebba 45.000 Mitglieda gem. Im Joar 2002 san 25 Gauvabänd mit in ebba 200.000 Mitglieda im nei grindtn *Bayerischen Trachtenverband e.V.* mit Sitz z Traunstoa zammagschlossa.

Gauverbänd san:

* da Gauverband I, gegr. 1890, Traunstoa
* da Oberlandler Gauverband, gegr. 1899, Miaschbach
* da Boarische Inngau, gegr. 1903, Rosnham
* da Oberländer Trachtenvereinigung, gegr. 1903, mit Garmisch
* da Lechgauverband, gegr. 1908, Hohenpeißenberg
* da Gau Minga und Umgebung, gegr. 1910, Minga
* de Heimat- und Trachtenvereinigung Huosigau, gegr. 1911, 
* da Allgäuer Gauverband, gegr. 1912, Immenstadt
* da Rhein-Main-Gauverband, gegr. 1914, Aschaffenburg
* de Vereinigung links der Donau, gegr. 1914, Niamberg
* da Loisachgau, gegr. 1919, Penzberg
* da Isargau, gegr. 1919, Minga
* da Altbayerisch-Schwäbische Gauverband, gegr. 1920, Augschburg
* da Obere Lechgau, gegr. 1920, Füssen
* da Gau Niederbayern, gegr. 1923, Deggendorf
* da Donaugau-Trachtenverband, gegr. 1925, Inglstod
* da Gau Oberpfalz, gegr. 1926, Regnschburg
* da Chiemgau-Alpenverband, gegr. 1926, Marquartstoa
* da Trachtengauverband Oberfranken, gegr. 1927, Bayreith
* da Boarische Waldgau, gegr. 1931, Viechtach
* da Dreiflüssegau, gegr. 1932, Bossa
* da Trachtenverband Unterfranken, gegr. 1947, Wiazburg
* da Gauverband Mittelfranken, gegr. 1969, Niamberg
* de IG-Tracht Oberallgäu, gegr. 1969, Oberstdorf
* da Oberpfälzer Gauverband, gegr. 1993, Regnschburg

Verbandsblattl is da *"Heimat- und Trachtenbote"*.

## Im Netz
* http://www.trachtenverband-bayern.de/
Schloss Nymphenburg

Des **Schloss Nymphenburg** liegt im Westn vo Minga im Stodbezirk Neihausn-Nymphenburg. Es guit ois oans vo de scheenstn Schlessa wejdweit.

## Gschicht

Es Schloss wor lang de Summerresidenz vo de Wittelsbacha und ghert mit im *Schlosspark Nymphenburg* zu de bekanntestn Sengswiadigkeiten vo Bayern und vo ganz Middleiropa. 
Es is 1664 vom Kurfiaschtn Ferdinand Maria ois Gschenk an sei Frau Adelheid von Savoyen in Auftrag gem worn. Da Max Emanuel hod spada an wesentlichn Otei an da Daweidarung vom Schloss ghobt. Wichtige Baumoasta worn da Enrico Zuccalli und da Giovanni Antonio Viscardi, spada aa da Joseph Effner. Durch de Revolution 1918 is Nymphenburg unta Kronguatvawoitung und nacha in Stootseigentum kema. De Wittelsbacha hom oba imma no a Wohnrecht in de drei Mittlgebaide. 1972 san vor da Kulissn vom Nymphenburger Schloss de olympischn Reidawettbeweabe ausdrogn worn.

## Musään
As Schloss beherbergt a boa Musään:

* *Marstallmuseum Nymphenburg* (Sidfliagl)
* *Porzellanmuseum München* (Sidfliagl)
* *Museum Mensch und Natur* (Nordfliagl)

## Bsuacha

Schloss und Park san fia Minga a bedeitenda Wirtschoftsfaktor, aloa as Haptschloss wead jeali vo mehr wia 300.000 Gästn bsuacht. Damit liegt Nymphenburg vor da *Münchner Residenz* und *Schloss Schleißheim*, owa deitli hinta dena Schlessa vom Ludwig II., bsundas hinta Schloss Neischwanstoa.

## Literatua

* Georg Dehio: *Handbuch der Deutschen Kunstdenkmäler. Bayern IV, München und Oberbayern.* Darmstadt 1990. (Abschnitt *München, Schloßanlage Nymphenburg*)
* Gerhard Hojer u. Elmar D. Schmid (Bearb.): *Nymphenburg: Schloss, Park und Burgen. Amtlicher Führer*. Bayerische Verwaltung der staatlichen Schlösser und Seen, 22. Aufl., München 1999, ISBN 3-932982-16-9 
* Helga Voigt: *Bei den Wittelsbachern zu Hause: Schloss Nymphenburg und sein Park*. In: Stattreisen München e.V. (Hrsg.): *Spaziergänge in die Vergangenheit Münchens*, 1. Aufl., Ars-vivendi-Verlag, Cadolzburg 2004, S. 26-34, ISBN 3-89716-497-3
* Georg A. Gut: *Schloss Nymphenburg: die Vorgeschichte und die drei Durchblicke im Park*. Gut Verlag, Minga 2004.
* Horst Lohmann (Verf.), Museumspädagogisches Zentrum (Hrsg.): *Im Sommerschloß der Wittelsbacher: Nymphenburg, Schloß und Park; ein Arbeitsheft des MPZ*. 7. Aufl., Museumspädagogisches Zentrum, Minga 1987.
* Gerhard Hojer (Bearb.): *Die Schönheitsgalerie König Ludwigs I.*. Verlag Schnell & Steiner, Minga, 2. Aufl. 1983, ISBN 3-7954-0705-2

## Im Netz
* 
* Bayerische Verwaltung für staatliche Schlösser, Gärten und Seen
* Museum Mensch und Natur
* Botanischa Gartn
* Porzellan-Manufaktur Nymphenburg
* Nymphenburger Schlosskonzerte
* Nymphenburger Kanal, Foto: Stephan Theuring